แฟนมีอาการปวดท้องน้อย ไปพบแพทย์ แพทย์วินิจฉัยว่ากระเพาปัสสาวะอักเสบหรืออุ้มเชิงกรานอักเสบ(แพทย์ก็ไม่ชัว) ได้แอดมิทแล้วให้ยา รวมถึงได้รับยาamoxyกลับมาทาน จนตอนนี้ทานยาครบแล้วแต่อาการยังไม่หายดี ไม่ทราบว่าจะเป็นสามารถจากอะไรอีกได้บ้าง รวมถึงอาการอักเสบนี้ มีผลต่อรอบเดือนที่จะมาด้วยหรือไม่
สวัสดีค่ะ อาการปวดบริเวณท้องน้อย แบ่งออกเป็น1.บริเวณด้านขวาล่าง สาเหตุได้แก่- ไส้ติ่งอักเสบ แต่ก็จะต้องได้รับการผ่าตัด ไม่ใช่ได้แต่เฉพาะแค่ยาฉีดหรือทาน- ลำไส้ส่วนที่อยู่ช่องท้องด้านขวาล่างอักเสบ แต่ก็จะมีท้องเสียร่วมด้วย- ปีกมดลูกด้านขวาอักเสบ (ซึ่งถือเป็นส่วนหนึ่งของการมีภาวะอุ้งเชิงกรานอักเสบ)- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวา2. บริเวณด้านซ้ายล่าง สาเหตุได้แก่- ลำไส้ส่วนที่อยู่ช่องท้องด้านซ้ายล่างอักเสบ- ปีกมดลูกด้านซ้ายอักเสบ (ซึ่งถือเป็นส่วนหนึ่งของการมีภาวะอุ้งเชิงกรานอักเสบ)- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้าย เป็นต้น3. บริเวณเหนือหัวเหน่า สาเหตุได้แก่- กระเพาะปัสสาวะอักเสบ- มดลูกอักเสบ (ซึ่งถือเป็นส่วนหนึ่งของการมีภาวะอุ้งเชิงกรานอักเสบ)- ก้อนเนื้องอกมดลูกหากได้ไปพบแพทย์ที่โรงพยาบาลและได้ทำการตรวจแล้ว รวมถึงได้ให้นอนรักษาตัว ก็น่าจะเป็นอุ้งเชิงกรานอักเสบดังที่แพทย์วินิจฉัยไป ไม่น่าเป็นโรคอื่นๆ ที่กล่าวไป และไม่น่าเป็นกระเพาะปัสสาะอักเสบ เพราะหากได้ทานยาหรือฉีดยาแล้ว ก็น่าจะหายไปในเวลาไม่นาน แต่ในกรณีที่เป็นอุ้งเชิงกรานอักเสบ อาจดื้อต่อยาปฏิชีวนะที่ใช้รักษาได้ ซึ่งในบางราย อาจต้องได้รับการฉีดยาฆ่าเชื้อต่อเนื่อง รวมถึงทานยานานหลายสัปดาห์ ดังนั้น หากทานยาจนครบแล้ว อาการยังไม่ดีขึ้น ก็ควรกลับไปพบแพทย์ เพื่อทำการรักษาต่อไปค่ะทั้งนี้ หากเป็นอุ้งเชิงกรานอักเสบ ก็อาจมีผลทำให้เกิดเลือดออกกะปริดกะปรอย ประจำเดือนมาผิดปกติ มาน้อยลง หรือขาดหายไปก็ได้ค่ะ